Happing er, tá ið ein ella fleiri persónar regluliga og yvir eitt longri tíðarskeið ella endurtakandi og á grovan hátt útseta ein ella fleiri persónar fyri ágangi, sum viðkomandi upplivir sum særandi ella eyðmýkjandi, og har viðkomandi følir, at tað er trupult at verja seg. Munur er á happing og arging. Arging er tá ið báðir partar uppfata argingina sum góðsinnaða. Happarin kann vera ein starvsfelagi og/ella leiðari. Hóast happing millum starvsfelagar kemur oftast fyri, so kennist happing frá einum leiðara ofta meiri tyngjandi. Hetta er tí, at leiðarin hevur eitt ávíst vald, og tí, at tað tá ikki er gjørligt at fáa stuðul og hjálp frá leiðaranum. Ein leiðari kann eisini verða happaður av starvsfólki. Happing á arbeiðsplássum umfatar ofta: At neyðug upplýsing verður hildin aftur Særandi viðmerkingar Ósakliga frátøku av ábyrgd ella minni ábyrgd og færri arbeiðsuppgávur Baktalan ella útihýsan frá sosiala og fakliga felagsskapinum Álop á offur ella kritikk av privatlívi At verða skeldaður ella hildin til láturs Likamligan ágang ella hóttanir Fíggindskap ella tøgn, sum svar upp á spurningar ella tá ið roynt verður at samtala